प्रचलित कानून सबै लिङ्ग, जाति, व्यवसाय र दर्जाका मानिसलाई समानरुपले लागू हुनुपर्छ । कानुन पालनामा होस् अथवा दण्ड जरिवानामा सवै भागिदार हुनुपर्छ । नेपाल लैङ्गिक असमानता र गरीविले निम्त्याएका समस्याबाट उठ्न सकेको छैन् । बोक्सीको आरोपमा यातना दिएका घटना बारम्बार आईरहेकाछन् । सिंगो गाउँ असाहाय गरीब महिला माथि अमानविय तवरले हिंसा गर्न लागिपर्छन् । यस्तोमा प्रशासन मुखदर्शक बाहेक अन्य केही गर्न सक्दैन । चेलिबेटी बेचविखन, दाईजोका नाममा यातना लगायत महिलामाथि हुने अन्य हिंसाले ग्रामिण क्षेत्रका महिलाको अवस्था दयनीय रहेको प्रष्ट पार्छ । के ग्रामिण के सहर हिंसा एक वा अर्को रुपमा सर्वत्र छ ।
